
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
28 ΑΠΡΙΛΙΟΥ 1987 


ΤΕΥΧΟΣ ΤΕΤΑΡΤΟ 


«ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της περιοχής «Αγίου Νικολάου» του 
δήμου Άνω Λιοσίων (ν. Αττικής)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 
5, και 6), 7 (παρ. 1, 2 και 4) 11, (παρ. 5) και 43 (παρ. 3 και 10). 

2. Τις διατάξεις του ν.δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του ν. 1577/1985 (ΦΕΚ 210Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παράγρ. 1. 

5. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος του ν. 
Αττικής (ΦΕΚ 154/Δ/83 διόρθωση ΦΕΚ 457/Δ/84). 

6. Την υπ’ αριθ. 86714/3633/1986 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρακτηρισμός ως 
πυκνοδομημένου τμήματος της πολεοδομικής ενότητας «Αγίου Νικο¬ 
λάου» του δήμου Άνω Λιοσίων (ν. Αττικής). 

7. Τις υπ’ αριθ. 20/86, 23/86 και 47/86 γνωμοδοτήσεις του 
δημοτικού συμβουλίου Άνω Λιοσίων. 

8. Την υπ’ αριθ. 3/συν. 15/86 γνωμοδότηση του συμβουλίου Χωρο¬ 
ταξίας, Οικισμού και Περιβάλλοντος Νομαρχίας Δυτικής Αττικής. 

9. Την υπ’ αριθ. 8/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της πολεοδομικής ενότητας 
«Αγίου Νικολάου» του δήμου Άνω Λιοσίων (ν. Αττικής) που το μεγα¬ 
λύτερο της τμήμα έχει χαρακτηρισθεί ως πυκνοδομημένο με τήν υπ’ 
αριθ. 86714/1986 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων, με τον καθορισμό οικοδομήσιμων χώρων, 
οδών, πεζοδρόμων, κοινοχρήστων πρασίνων, χώρων παιδικής χαράς, 
πλατείας, βρεφονηπιακού σταθμού, χώρου παιδικής γωνιάς, αθλητι¬ 
κών, σχολικών κτηρίων, νηπιαγωγείου- παιδικής χαράς, πολιτιστι¬ 
κών, Ι.Κ.Α., Κ.Α.Π.Η., όπως φαίνονται στα σχετικά επτά (7) χρωμα¬ 
τισμένα πρωτότυπα διαγράμματα σε κλίμακα 1:1000 που θεωρήθη¬ 
καν από τον Προϊστάμενο της Δ/νσης Πολεοδομικών Εφαρμογών με 
την υπ’ αριθ. 3083/1987 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2 

Η περιοχή της οποίας εγκρίνεται το πολεοδομικό σχέδιο με το άρθρο 
1 του παρόντος, υπάγεται ως προς την εισφορά σε γη στις διατάξεις 
των παραγρ. 4 και επόμενες του άρθρου 8 του ν. 1337/83. 


Άρθρο 3 

Εγκρίνεται, όπως διατυπώνεται στα επόμενα άρθρα, ο πολεοδομι- 
κός κανονισμός της πολεοδομικής ενότητας «Αγίου Νικολάου» του 
δήμου Άνω Λιοσίων (ν. Αττικής) της οποίας το πολεοδομικό σχέδιο 
εγκρίνεται με το άρθρο 1 του παρόντος. 

Άρθρο 4 

1. Στους οικοδομήσιμους χώρους που χαρακτηρίζονται με το στοι¬ 
χείο ΟΤ επιτρέπεται η χρήση γενικής κατοικίας όπως ορίζεται με το 
άρθρο 5 παράγρ. 1 και 2 του π. δ/τος 81/80 (ΦΕΚ 27/Α). 

Τα επαγγελματικά εργαστήρια που αναφέρονται στην παράγρ. 
2 εδάφιο ε του άρθρου 5 του παραπάνω π. δ/τος προσδιορίζονται 
από την παράγρ. 6 του άρθρου 1 και τον πίνακα του άρθρου 2 
παράγρ. 2 του π. δ/τος 84/84 (ΦΕΚ 33/Α) με εξαίρεση τη χρήση 
«σφαγή ζώων και εκδορά αυτών». 

2. Στους οικοδομήσιμους χώρους με στοιχείο Ε (εμπορικό κέντρο) 
επιτρέπονται οι παραπάνω χρήσεις με υποχρεωτική χρήση στο ισόγειο 
εμπορικού καταστήματος. Στην περίπτωση που στο ισόγειο εξαντλείται 
ποσοστό μεγαλύτερο του 50% του σ.δ. η υποχρεωτική χρήση καταστή¬ 
ματος ισχύει για το,50% του σ.δ. 

Άρθρο 5 

Στην παραπάνω περιοχή καθορίζονται ζώνες Ειδικών Κινήτρων, 
όπως φαίνονται με την ένδειξη ΖΕΚ στα σχετικά διαγράμματα. 

Άρθρο 6 

Στο πρόσωπο των οικοπέδων, οικοδομημένων ή μη, που βρίσκονται 
στα οικοδομικά τετράγωνα και έχουν πρόσωπο στις οδούς Παπαφλέσσα, 
Μπότσαρη, Αναπαύσεως, σε τμήμα της οδού Μεγαρίτου και στη Λεω¬ 
φόρο Φυλής επιβάλλεται προκήπιο πλάτους τριών (3), τεσσάρων (4) 
και δέκα (10) μέτρων, όπως φαίνεται στα σχετικά διαγράμματα. 

Άρθρο 7 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγούμενης παραγράφου θεωρού¬ 
νται άρτια και οικοδομήσιμα τα οικόπεδα α) που κατά τη δημο¬ 
σίευση του παρόντος δ/τος έχουν: 

Ελάχιστο πρόσωπο: επτά (7) μέτρα. 

Ελάχιστο εμβαδόν: εκατό (100) τ.μ. 
και β) με όποιες διαστάσεις εμφανίζονται στην οριστική πράξη εφαρ¬ 
μογής της πολεοδομικής μελέτης. 

3. Επιπλέον των προϋποθέσεων των προηγουμένων παραγράφων 
1 και 2 τα οικόπεδα θεωρούνται άρτια και οικοδομήσιμα εφόσον α) 
στο οικοδομήσιμο τμήμα του οικοπέδου εγγράφεται κάτοψη κτηρίου 
με ελάχιστη επιφάνεια 50 τ.μ. και ελάχιστη διάσταση 5 μέτρα και β) 
δεν έχουν δημιουργηθεί από κατάτμηση κατά παράβαση των διατά¬ 
ξεων του από 22.6.1983 π. δ/τος «Καθορισμός ζώνης οικιστικού 
ελέγχου (ΖΟΕ) και κατώτατου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 
περιοχή του ν. Αττικής» (ΦΕΚ 284/Δ). 

4. Μέγιστο ποσοστό κάλυψης για τα κατά κανόνα άρτια οικόπεδα 
50% της επιφάνειάς τους και για τα κατά παρέκκλιση άρτια οικόπεδα 
60%. 

5. Συντελεστής δόμησης 0,8 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 για οικόπεδα εμβαδού μικρότερου των 
150 τ.μ. εφόσον η συνολική επιφάνεια ορόφων δεν υπερβαίνει τα 120 
τ.μ. Η εξαίρεση αυτή έχει εφαρμογή μόνο σε οικόπεδα που έχουν 
προκόψει από κατάτμηση μέχρι της 10.3.1982 αφού αφαιρεθεί το 
εμβαδό της εισφοράς σε γη σύμφωνα με το ν. 1337/83. 

7. Μέγιστο επιτρεπόμενο ύψος των κτηρίων 8,5 μέτρα και των 
κτηρίων του εμπορικού κέντρου που αναφέρονται στο άρθρο 4 παρ. 
2 του παρόντος, ένδεκα (11) μέτρα. 


Άρθρο 8 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



I 

μ . 



' ν ρ Γ Ε I Ο 


Γ 


■Γ εΊΤα Η 

Β 2-ΒΑ | 




35/β7 


Ρθρί(χί<Χυ αα/ ρφΐαΐ} 

/ίβύχο 3 Ίεβραχφία) 1187 

1 

Υ ~ ^ . 





' 1 1ΙΟΛΕΟΔΟΜΙΚΗ Ε ΝΟΤΗΤ Α 


ΑΓ. ΝΙΚΟΛΑΙ 


Π-2,1-22 


ι ,Μ “°ΆΝΗ ΛΙΟΣΙ52ΙΜ 

]νοΜΟΙ ΑΤΤΙΚΗ» 


-1 












































































3781 



|Χ»ον^ ΓρντΒΕο,τ 

ΚΤΗΜΑΤΟΛΟ ΓΙΚΟ ΔΙΑΓΡΑΜΜΑ 

